Sarjamme aiheena on Lähesty Pyhän Hengen tulta.
Alaotsakkeena eli tämän jakson aiheena on tänään Uskon lahja.
Kun ihminen löytää uskossa yhteyden Jumalaan, niin voi ihmetellä sitä, -
että maan päällä suurin ihme on jo tapahtunut.
Usko nimittäin ei ole joka miehen, näin sanotaan.
Kyllähän me moniin asioihin uskomme, mutta se pelastava usko.
Jeesus puhui uudestisyntymisestä eräälle vanhalle miehelle, -
joka tuli yöllä salaa Hänen luokseen.
Jeesus sanoi, että ellette synny uudesti ylhäältä, -
ette voi nähdä Jumalan valtakuntaa.
Tuo ihmeellinen usko on Jumalan ihme.
Raamatussa taitaa olla 12 kohtaa, joissa Jeesus sanoo, -
että kukaan ei voi tulla, ellei Isä sitä Hänelle anna -
eli tulla Jeesuksen omaksi Jeesuksen yhteyteen.
Tai ellei Isä häntä vedä tai ellei Isä hänelle opeta.
Nämä kohdat ovat osittain Johan- neksen evankeliumin 6. luvussa -
ja 17. luvussa.
Sitten Jeesus kysyi, kenen te sanotte minun olevan, -
kun ihmiset antoivat monenlaisia ideoita: -
profeetta menneiltä ajoilta on syntynyt maan päälle uudestaan.
"Kenenkä te sanotte minun olevan", kysyi Jeesus opetuslapsilta.
Pietari sanoi: "Sinä olet Kristus, elävän Jumalan Poika."
Jeesus vastasi: "Autuas olet sinä, Simon, Joonaan poika, -
sillä ei liha eikä veri ole sitä sinulle ilmoittanut, -
vaan minun Isäni, joka on taivaissa."
Se sydämen usko olikin siis Jumalan lahja.
Ei uskonnollisuus, ei totena pitäminen, -
vaan Jumalan lahjana pelastava usko.
Tämän ohella Paavali opettaa myös armolahjakoulutuksessaan -
1. Korinttolaiskirjeessä luvussa 12, -
että yksi lahja on uskon lahja.
On merkillistä, kun joissain elämän kohdissa on voinut kuulla -
tai havaita, että tämä lahja on todella olemassa.
Intialainen hyvin kuuluisa saarnaaja, -
maailmanlaajuisesti elämän- tehtävänsä tehnyt, kutsui kerran -
Jerusalemissa erityisesti suomalaiset erääseen hotelliin.
Mahtoi meitä melkein pari sataa silloin olla siellä hotellissa.
Siinä kesken puhettaan hän sanoi, -
miten Jumala voi tehdä kummallisen ihmeen.
Kadulla oli kävellyt eräs outo mies häntä vastaan.
Ohi olisi kävellyt, mutta hän oli sanonut, -
että Jumala lohduttaa sinua nyt.
Se lohdutus oli hyvin erikoinen. Hän kertoi, mitä oli tapahtunut.
Tuon miehen 11-vuotias poika -
heräsi kuolleista ruumishuoneella sillä hetkellä.
Siis se uskon sana, jota hän ei ymmärtänyt ollenkaan, -
mitä tulee sanottua, -
niin se olikin Jumalan lohdutus.
Täydellinen ihme.
Ei tuo mies tiennyt, mitä hänen uskon sanansa sisälsi, -
mutta oli oikein sanoa, että Jumala lohduttaa sinua nyt.
Jumala oli valinnut hänet sanomaan uskon sanan.
Kirkastusvuorelta opetuslapset tulivat Jeesuksen kanssa alas.
Alhaalla oli menossa melkoinen tilanne, -
kun osa opetuslapsista oli yrittänyt auttaa yhtä nuorta poikaa.
Hänellä oli ilmeisesti kaatumatauti tai joku muu tämmöinen.
Henkivalta kuitenkin oli saanut aikaan hänen sairautensa.
Heillä oli kyllä ollut valtuuksia auttaa demonisoituja ja riivattuja, -
mutta tähän he eivät pystyneet.
He kysyivät sitten Jeesukselta, mistä on kysymys.
Siinä yhteydessä Jeesus opetti heitä: -
Tämä laji ei lähde muuten kuin rukouksella ja paastolla.
Hyvin erikoista on uskon lahjan vahvistuminen armolahjakäytössä.
Varmasti uskon lahja on siinä mukana.
Silloin kun yliluonnollisia asioita tapahtuu, -
niin epäilystä on enemmän esirukouksissa -
ja joskus armolahjan etsimisessä ja käyttämisessä epäuskoa.
Sitten, kun se uskon hetki tulee, niin voi tapahtua jotain sellaista, -
missä itse ei kerkeä oikein olla mukana.
Eräs ystävä kerran kertoi monia asioita ja minä ihmettelin, -
että tällä ihmisellä oli valtava usko!
Hän kertoi, -
että hänen ystävänsä auto oli varastettuna kuukausia.
Kukaan ei tiennyt, miten ja minne auto oli joutunut.
Ajateltiin jo, että sitä ei koskaan löydetä.
Kuinka ollakaan, niin kävi niin, -
että ystävä, jolla uskon lahja voimakkaana näytti toimineen, -
oli sanonut tälle ystävälle: "Sinun autosi löytyy nyt."
Hävinneen auton omistaja varmaan naurahti ja sanoi: -
"No, mutta eihän se tällä lailla löydy. -
Jos se nyt löytyi, niin se on sinun autosi. Minä en usko."
Kuule ystävä, tämä uskon lahjan omaava sai tämän auton.
Uskova ystävä ei sanaansa kieltänyt.
Se auto nimittäin löytyi silloin.
Kun tämmöisiä asioita tapahtuu, -
se ihminen ei välttämättä mieti ja askartele, -
että nyt ja nyt ja nyt, vaan tulee sanoneeksi.
Se on usko, joka saa aikaan sen sanomisen.
Kerran tapahtui jotain vastaavaa, -
kun tilaisuuteen tuli kaksi naista ja toinen sanoi: -
"Tämä minun siskoni tässä... -
Viime vuonna sinä rukoilit, niin minun käteni parani. -
Siskoni käsi on nyt kuitenkin paljon pahempi.
Tähän on kasvanut oikein patti, -
ja käsi liikkuu vain 10 cm vyötärön vieressä.
Ajattelin, että nyt pieni rukous ja sitten seuraavaan jonossa.
Rukoilin siinä vähän ja olin lähdössä, -
niin sisimpääni sanottiin: "Mene hänen eteensä ja sano hänelle: -
'Nosta kätesi Jeesuksen Kristuksen nimessä'."
En kerennyt yhtään vastustamaan tai ajattelemaan, -
onko mitään järkeä mennä hänelle sanomaan tällaista, -
vaan se oli kuin melkein automaatti. Menin ja sanoin:
"Jeesuksen Kristuksen nimessä nosta kätesi." Hän nosti sen -
ja alkoi ääneen itkeä. Nosteli ja laski alas. Ylös ja alas.
Sitten hän sanoi: "Jeesus minut paransi!"
Tuossa asiassa ei ollut minun uskostani kyse, -
vaan Jumala pisti sen uskon toteutumaan.
Tällaista on silloin tällöin nähnyt, kokenut ja kuullut, -
että jopa kuollut heräsi, kun usko annettiin.
Yllätys tapahtui.
Kaikki tällaiset asiat ovat olleet jollain tavalla VT:n asioita.
Heprealaiskirjeen -
11. luvussa on valtava määrä -
Israelin historiassa tapahtumia, -
jossa Jumala teki ihmisten kautta valtavia tekoja.
Jordanin ylimeno tai kaupungin ympäri marssiminen -
- ja muurit murtuivat.
Raamatussa on paljon uskoa, joka ei ole...
Ajattelen monta kertaa, että ihmisellä on kaipaus -
erilaisiin armolahjoihin. Monet tulevat esirukoukseen -
ja sanovat: "Minä haluan sen armolahjan."
Niin kuin se olisi meidän halustamme kiinni.
Kielten selityksen lahjaa Paavali kyllä neuvoo rukoilemaan -
ja tavoitelkoon ennen kaikkea profetiaa jne.
Mutta että: "Minä haluan."
Se ei ole niin, vaan mitä Herra haluaa käyttää ihmisen kautta.
Olen joskus kuvaillut sitä, että jos jollain on monta armolahjaa, -
ei voi sanoa, että nyt kun mennään, niin siellä tapahtuu.
Ei se ole näin. Tai että: "Kuule, täällä on 4-5. -
Taitaa olla kaikki 9." Ei hyvänen aika!
Että me pullistelemme jotenkin siitä, että jotain tapahtuu!
Pelkkä Jumalan ihme on jokainen armolahja.
Jokaisessa tällaisessa tapahtumassa Jumalan Henki tuo uskon, -
että näin todella tapahtuu.
Se voi tulla kesken rukouksen: "Nyt se tapahtuu."
Ja ihmeellistä! Se tapahtui.
Onhan Jeesus opettanut, että uskokaa saaneenne, -
niin se on teille tapahtuva.
Uskon lahja voi siis olla monesti niin, että olemme ymmärtäneet, -
että epäusko on niin suuri, ettei jaksakaan uskoa, -
vaikka rukoilee, rukoilee, rukoilee.
Joskus joku ilmestys tuottaa sen luottamuksen, -
että näinhän asiat todellakin tapahtuvat.
Uskon lahjaa lähellä olevista armolahjoista -
on mainittu marttyyriyden, profetoimisen, voimatekojen, -
terveeksi tekemisen lahja, henkien ulosajamisen tai erottamisen lahja.
Ne monesti kulkevat siten, ettei ihminen niitä saa aikaan, -
vaan se on yllätys.
Johonkin tilaisuuteen tultaessa ajatellaan Jumalan toimivan siellä,
mutta millä tavalla Hän toimii?
Onko siinä usko ottaa vastaan parantuminen tai vapautuminen?
Onko usko siinä lahjassa mukana, -
kun lahjan käyttäjä voi uskossa jotakin tehdä ja toimittaa?
Ehkä niitä kaikkein selvimpiä Jeesuksen toteamuksia on se, -
että löytäneeköhän Hän uskoa maan päältä, kun Hän tulee.
Mihin me olemme ankkuroineet uskomme?
Jumalan Sana on kokonaan totta.
Silloin uskomme voisi liittyä vahvasti siihen Jumala-suhteeseen, -
joka vahvistuu Jumalan Sanan tuntemisen kautta.
Silloin "voisimme vuoria siirtää" -
tai Jeesuksen sanoin "jos teillä olisi uskoa -
sinapinsiemenenkään verran, niin mikään ei olisi teille mahdotonta".
Kirkkohistoriassa tai eri kirjoissa kerrotaan, -
mitä uskon kautta on tapahtunut.
Uskon näin, että esimerkiksi lähetystyössä -
varhain lapsuudessa uskoon tulleissa, uskossa kasvaneissa -
ja elämää Jumalan yhteydessä kokeneissa ihmisissä -
tuo uskon lahja on voinut jalostua hyvin erilaisiin elämäntehtäviin.
Ja tulee ihmeitä ihmeen perään.
Siksi ns. seurakuntaelämä on ehkä mennyt liian tasaiseksi -
eri armolahjojen kanssa.
Tämä aihe on Lähesty Pyhän Hengen tulta.
Mitä Pyhä Henki saa aikaan myös uskon lahjan kautta, -
niin tavoitelkaa runsaasti seura- kunnan rakentumiseksi armolahjoja.
Kielillä puhuminen on usein -
sellainen lähtökohta.
En ole juurikaan tavannut todellisia armolahjoja toimimassa, -
ilman henkilön täyttymistä Pyhällä Hengellä -
tai kielten lahjan kokemista.
Vaikka Paavali opettaa senkin, että eiväthän kaikki puhu kielillä.
Jos ei puhu kielillä, ei se tee uskovaa heikommaksi uskovaksi, -
mutta käytännössä olen havainnut tämän.
Käytännössä tuntemistani tai minua koskettaneista armolahjoista -
ei juuri mikään kieliä lukuun ottamatta pääse toimimaan, -
ellei kielillä puhumista ole.
Ehkä niitä esimerkkejä joku voi opettaa toisissa opetuksissa, -
mutta käytännössä on tältä näyttänyt.
Kun on saanut uskossa vastaanottaa Pyhän Hengen, -
Pyhän Hengen kasteen tai täyteyden, miten sitä sanotaankaan, -
niin sen jälkeen kaikki se on enemmän mahdollista.
Jokaista armolahja pitäisi kuitenkin virittää palavaksi ja käyttää -
niin paljon kuin Kristus-ruumiissa Kristuksessa riippuvaisena -
on mahdollista käyttää.
Usein se on tehokkainta -
seurakuntapiirin tai uskovien yhteyden ulkopuolella.
Uskon, että sitä varten armolahjat etupäässä on annettu.
Sitten mennään siihen, että ei Jumala antamiaan armolahjoja kadu.
Monta kertaa niitä sitten viritetään palavaksi vuosien kuluttua.
Siihen kutsun sinua, jolla joskus on joku armolahja ollut.
Kun uskon armolahja tulee seurakunnassa todelliseksi -
tai uskovien yhteydessä todelliseksi, -
niin aika lailla erikoisia asioita voi tapahtua sen jälkeen.
Olin kerran eräässä tilaisuudessa.
Siellä peräpenkissä oleva ihminen sanoi: -
"Voinko kertoa, mitä muutama vuosi sitten tapahtui?"
Sanoin: "Mielihyvin."
"En ollut silloin tilaisuudessa enkä esirukouksiin tulossa. -
Pois lähtiessäsi kävelit ohitseni ja sanoit: -
'Jumala parantaa kaikki sinun sairautesi'."
Sanoin: "Ohhoh! Miten siinä kävi? Olenpa kummallisia sanonut!"
"Minulla oli äidiltäni peritty sairaus. Hän tuli sokeaksi. -
Lääkäri oli sanonut, ettei vie kauaa, kunnes minäkin sokeudun. -
Kaksi päivää sen jälkeen silmäni tulivat täysin terveiksi."
Hän oli kiitollinen, että minä sanoin hänelle sen.
Kyllä silloin ihmettelin ja olin kiitollinen, -
ettei hän jättänyt sitä omiin muistikuviinsa.
Uskon Jumalan vaikuttaneen jotakin.
Jälkeenpäin - ja siinäkin - tuntui, että puhunko jotain ihan typerää, -
mutta jos Jumala sen sanan kautta vaikutti.
Tietysti monien rukousten ja armolahjojen kautta, -
mutta Hän halusi sen todistuksena, -
että ohi kävellessäni erikoisen sanan sanoin.
Ja parin päivän päästä täydellinen ihme tapahtui.
Selityksiä voi olla selitysten perään, miten joku paranee.
Silti uskon, että Jumala pisti sanomaan jotain vähän epätavallista.
No, monesti huomaa, että tällaiset asiat tulevat aina yllättäen: -
sanomiset, tekemiset tai armolahjojen toteutumiset.
Pyhän Hengen läsnäolo siihen kuitenkin tarvitaan.
Uskon, että kun Jeesus lähetti opetuslapsia, -
niin Hän lähetti: Sanokaa, kun menette paikkakunnalle, -
että taivasten valtakunta, Jumalan valtakunta, on tullut lähelle.
Tehkää parannus ja uskokaa evankeliumi.
Jeesushan aloitti Markuksen evankeliumin alkuluvussa.
Hän sanoi, että aika on täyttynyt.
Hän toi siis Jumalan valtakunnan maan päälle -
sellaisena Uuden liiton valtakuntana, -
jossa yliluonnollisuus on koko ajan läsnä -
Jumalan Sanassa Hänen kauttaan.
Samoin myös riivaajien tai demonien ulosajamisen kautta -
tai sairaitten parantamisen kautta.
Näitähän Jeesus teki hyvin suuren osan ajastaan.
Hän valtuutti ja sanoi: Vielä suurempiakin tulette tekemään -
kuin mitä Hän on tehnyt.
Jokin tässä uskonelämän olemuksessa voi liittyä -
inhimilliseen viisauteen tai inhimilliseen tietoon -
tai siihen, että ihminen alkaa jumaloimaan inhimillisyyttä, -
maailmallisuutta, näkyvää maailmaa.
Näkymätön maailma on yhtä todellinen kuin näkyvä.
Uskova voi sen kuitenkin vähitellen havaita käytännössä, -
että sehän on todellisempi ja kestää ikuisesti.
"Taivas ja maa katoavat, mutta minun sanani kestävät iän kaiken."
Ajattelen tätä, mitä näissä tilanteissa -
näitä esimerkkejä tuli.
Tuo ystävä, joka tämän auton kanssa nykyisin ajaa, -
niin kuuntelin hänen sanojaan ja sanoin, -
että hänellä on 4-5 kertomansa asian kautta usko.
Olen minä kauan ollut uskossa. - Ei, kun uskon lahja.
Se yliluonnollisuus siis siinä mielessä, -
että löytäneekö Jeesus uskoa maan päältä, -
merkitsee sitä sinapinsiemenen verran tai vähemmän -
tai Herran armosta jopa enemmän.
Kun rullatuolista nousee tai jotain muuta vastaavaa, -
niin kyllä siinä on usko -
ja joku Jumalan antama parantamisen armolahja.
Ympäri maapallon näitä tapahtuu.
Uskomme, että kun suuri Pyhän Hen- gen vuodatus tapahtuu meilläkin, -
niin ilman Jumalan Hengen tulta ei mitään voida ajatella tapahtuvan.
Olemme Kristuksen omaksi antautuneet.
Meistä on siis maksettu -
kaikkein kallein hinta taivaassa ja maan päällä.
Jeesus osti meidät omakseen kalliilla ristinkuolemallaan -
ja verensä täydellisellä voittovoimalla ja ylösnousemusvoimallaan.
Emme ole enää itsemme omat, -
vaan Hänelle Jumalan suunnitelmissa lunastetut.
Kun Herra Jeesus Kristus Pyhässä Hengessä vaikuttaa, -
olisi hyvin luonnollista, että kaikki armolahjat olisivat -
Kristus-ruumiissa ihan oikeasti olemassa.
Uskon, että Jumalan rakkaus tuottaa myös Hengen hedelmät, -
sillä jokainen armolahja ilman rakkautta on kuin helisevä vaski -
ja kilisevä kulkunen.
Ehkä ihmisten eriarvoisuus -
tai kopea, ylpeä armolahjojen käyttö...
Siinä ei ole mitään sellaista, joka vetäisi Jumalan puoleen, -
vaan rakkaus voittaa syntien paljouden.
Rakkaus on se, jolla Jumala haluaa lähestyä.
Pyhä Henki Puolustajana tuo sen Jeesuksen rakkauden, -
ajatusmaailman, jonka kautta meidän tulisi lähimmäistämme kohdata.
Antaa aikaa ja tilaa lähimmäiselle.
Näinhän Jeesuskin oli sairaiden ja syntisten kanssa enemmän -
kuin jatkuvassa opetustilanteessa.
Kyllä Hän Jerusalemin temppelissä opetti hyvin paljon -
ja käymissään synagogissa Hän opetti, -
mutta sairaat ja syntiset vetäytyivät Hänen luokseen.
Siellä he saivat uskon ja uudistuksen.
Tänä aikana etsikäämme Herran mielenlaatua, -
ja Pyhä Henki sen on altis antamaan.
Kiintopisteenä eivät näin olisi vain Jumalan Hengen lahjat -
tai Jumalan voima, -
vaikka eräs Pyhän Hengen kasteen saanut -
tai Pyhällä Hengellä täyttymisen kokenut -
sanoi muutama kuukausi myöhemmin: "Minä sain silloin voiman!"
Useat armolahjoja kokevat eivät koekaan Jumalan Hengen voimaa, -
vaan se on kuin joku suoritus.
Yhteyden elävään Herraan Pyhässä Hengessä pitäisi olla -
jotain muuta kuin suoritus.
Se saisi olla Jumalan shalom- rauhassa olevaa elämää, -
jossa Jumala vaikuttaa tahtomista ja tekemistä - ja myös uskon.
Jeesushan on uskon alkaja, kasvattaja ja täydelliseksi tekijä.
Rakas ystävä, sitä kohti mentäessä uskon, -
että uskon lahja ilmestyessään enempi keskuuteemme -
tuottaa sellaista elämää, -
jossa Jumala saa kunnian ja tilaa ihmisten elämässä.
Rukoilemme vielä. Kiitos Isä taivaassa!
Sinun suunnitelmasi luomisteosta tähän hetkeen on valmista.
Anna sen valmiin suunnitelman toteutua myös Suomessa, -
niin että voisimme lähestyä Pyhässä Hengessä Jumalan tulta.
Sitä ihmeellistä armoitusten maailmaa, -
joka on hyvin monipuolinen, paljon monipuolisempi kuin -
mitä kukaan meistä armolahjojen opettajista ylettyy sitä opettamaan.
Käytäntö, mitä Jumala tekee ihmisten kautta, on niin monimuotoista.
Varjele, että tehtävässä arvioinnissa ei sanottaisi, -
että kaikki tämä on väärästä hengestä, -
vaan koetelkaa ja pitäkää se, mikä hyvää on.
Jeesuksen nimeen. Aamen.
Tekstitys: Tuula-Riitta Virrankare